b'\n_START_ARTICLE_\nHawaiipizza\n_START_PARAGRAPH_\nHawaiipizza er en pizza med tomatsaus, ost, ananas og skinke. Noen versjoner kan ogs\xc3\xa5 inkludere paprika, sopp eller bacon. Den f\xc3\xb8rste pizzaen av denne typen ble fremstilt av Sam Panopoulos i 1962 i Chatham-Kent i Canada._NEWLINE_Det er sv\xc3\xa6rt delte meninger om ananas som pizzatopping: hawaiipizza var den mest popul\xc3\xa6re pizzaen i Australia i 1999, hvor den sto for 15\xc2\xa0% av salget, og en uavhengig unders\xc3\xb8kelse fra 2015 blant britiske takeawayrestauranter som styres gjennom Just Eat, konkluderte at hawaiipizzaen var den mest alment tilgjengelige varianten. En unders\xc3\xb8kelse fra 2016 blant voksne i USA viste at ananas var den minst popul\xc3\xa6re pizzatoppingen etter ansjos og sopp.\n_START_SECTION_\nHistorie\n_START_PARAGRAPH_\nDen gresk-canadiske Sam Panopoulos hevder \xc3\xa5 ha laget den f\xc3\xb8rste hawaiipizzaen p\xc3\xa5 Satellite Restaurant i Chatham i Ontario i Canada i 1962. Han var til dels inspirert av sin erfaring med kinesiske retter, som ofte blander s\xc3\xb8te og salte smaker, og Panopoulos eksperimenterte med \xc3\xa5 bruke ananas, skinke, bacon og andre toppinger, som i f\xc3\xb8rste omgang ikke var s\xc3\xa6rlig popul\xc3\xa6re. Tilf\xc3\xb8yelsen av ananas til den tradisjonelle blandingen av tomatsaus og ost, og noen ganger med skinke eller bacon, ble snart popul\xc3\xa6r i lokalomr\xc3\xa5det, og de ble etterhvert en fast del av menyen p\xc3\xa5 pizzeriaer over hele verden._NEWLINE_I Tyskland er hawaiipizza en variasjon med skinke, ananas og ost toppet med Hawaii Toast p\xc3\xa5 toppen, hvilket opprinnelig ble introdusert av landets f\xc3\xb8rste fjernsynskokk, Clemens Wilmenrod, i 1955.'